Ekaterina Gerasimova
kittykat3756@gmail.com 2013
Ce ise la modalitât segrete ?
Fabio Tomat
f.t.public@gmail.com 2019

# Navigazion privade

La navigazion privade e je une modalitât che e limite i mûts che il to computer e i sîts web a puedin doprâ lis informazions di navigazion. Al è util se si vûl prestâ il computer a un amì, par esempli par controlâ la sô pueste cul relatîf sît web, parcè che intal barcon di navigazion privade no si vignarà regjistrâts in nissun sît web, ni e vignarà salvade cualsisei sô informazion. Si podarès preferî doprâ la modalitât segrete par jentrâ in sîts web sensibii come pal Internet Banking e contignûts discutibii, parcè che cuant che si navighe in modalitât segrete, i dâts che i sîts web a àn salvât in precedence sul to computer no saran acessibii ai sîts web.

La modalitât segrete no impedirà ai sîts web di tegnî segnât lis tôs ativitâts di navigazion. Se ti covente navigâ pal web in maniere anonime, tu varessis di doprâ un servizi VPN comerciâl.

#

Vierç il menù in alt a diestre tal barcon e selezione Gnûf barcon segret.

Navighe pal web doprant la modalitât segrete.

Finìs la session di navigazion privade sierant il barcon segret.

Si pues distingui la navigazion privade de navigazion normâl de filigrane pal barcon segret:

Une cature di schermi a plen visôr che e mostre une session normâl intun barcon de bande a çampe dal schermi e une session di navigazion privade intun barcon diferent te bande a diestre dal schermi.

Une cature di schermi che e mostre une session normâl cun un pocje di cronologjie intal barcon a çampe e une session di navigazion privade intal barcon a diestre